แม่ทัพภาค4ชี้ เป็นไปไม่ได้ พูโล ขอปล่อยนักโทษ 
แม่ทัพภาค 4 ชี้แจงข้อเสนอ พูโล ไม่ใช่เรื่องใหม่ เป็นเรื่องเดิมที่พยายามเรียกร้องมาตลอด การปล่อยตัวนักโทษฆ่าคนตายนั้นไม่สามารถทำได้ ญาติผู้ที่สูญเสียคงไม่ยินยอม เผยสถานการณ์ใน 3 จังหวัดดีขึ้น แม้จะมีความพยายามก่อเหตุอยู่ก็ตาม   ,เมื่อเวลา 10.45 น. วันที่ 26 ม.ค.ที่ กอ.รมน.ภาค 4 ส่วนหน้า ค่ายสิรินธร ต.เขาตูม อ.ยะรัง จ.ปัตตานี พล.ท.ปราการ ชลยุทธ แม่ทัพภาคที่ 4 ได้กล่าวถึงข้อเรียกร้องที่องค์การพูโล ส่งจดหมายเปิดผนึกถึง พล.อ.ประยุทธ์ จันทร์โอชา นายกรัฐมนตรี และหัวหน้าคสช. ให้ปล่อยตัวผู้ถูกขังในเรือนจำ จ.ปัตตานี ยะลา ยกเลิกกฎอัยการศึกในพื้นที่ และขอให้ดำเนินการสืบสวนสอบสวนต่อข้อกล่าวหากรณีที่ว่า หน่วยงานรัฐใช้อำนาจในทางมิชอบ,โดยแม่ทัพภาคที่ 4 กล่าวว่า เรื่องดังกล่าว เป็นสิ่งที่พูโลพยายามเรียกร้องมาอย่างต่อเนื่อง การขอให้ปล่อยตัวนักโทษการเมืองที่ถูกขังใน จ.ปัตตานี และ จ.ยะลา นั้น เป็นสิ่งที่ไม่สามารถกระทำได้ เพราะบุคคลเหล่านั้นทำผิดกฎหมายอาญา มีการสังหารและทำร้ายประชาชนผู้บริสุทธิ์ทั้งไทยพุทธและมุสลิม เป็นเรื่องที่ญาติพี่น้องของผู้สูญเสียจะไม่ยินยอมอย่างแน่นอน มันเป็นเรื่องของกฎหมายและกระบวนการยุติธรรมที่ไม่สามารถยกโทษให้ผู้หนึ่งผู้ใดได้และไม่ใช่เรื่องใหม่ เพราะมีความพยายามเรียกร้องมาอย่างต่อเนื่อง,ส่วนที่เรียกร้องให้ยกเลิกการใช้กฎอัยการศึกในพื้นที่นั้น ขอทำความเข้าใจว่า ทาง กอ.รมน. ภาค. 4 สน. พยายามไม่ใช้กฎหมายพิเศษและไม่ใช้อำนาจพิเศษใดๆ โดยพยายามใช้กฎหมายปกติ การปิดล้อมตรวจค้น ที่ผ่านมาส่วนใหญ่จะใช้ขั้นตอนของเจ้าหน้าที่ตำรวจ รวมถึงที่เรียกร้องให้มีการดำเนินการสอบสวนกรณีตากใบ และกรือเซะอย่างอิสระโปร่งใสนั้น ที่ผ่านมามีคณะกรรมการตรวจสอบเรื่องดังกล่าวอยู่แล้ว ซึ่งแต่ละท่านก็มีความโปร่งใสและยินดีให้ข้อมูลกับทุกคน สิ่งใดผิดเราก็ยอมรับ เพราะบางครั้งเป็นเหตุสุดวิสัย มิใช่เกิดจากความตั้งใจ,มาตรการเกี่ยวกับการรักษาความปลอดภัยในพื้นที่ 3 จังหวัดชายแดนนั้น ขณะนี้โดยภาพรวมแล้ว สถานการณ์ดีขึ้น เหตุการณ์ความรุนแรงลดลง แม้ผู้ก่อเหตุยังคงมีความพยายามสร้างสถานการณ์อย่างต่อเนื่อง แต่เจ้าหน้าที่ก็พยายามดูแลรักษาความปลอดภัยให้กับพี่น้องประชาชน โดยไม่ย่อท้อต่อไป แม่ทัพภาคที่ 4 กล่าว.
แม่ทัพภาค 4 ชี้แจงข้อเสนอ พูโล ไม่ใช่เรื่องใหม่ เป็นเรื่องเดิมที่พยายามเรียกร้องมาตลอด การปล่อยตัวฆ่าคนตายนั้นไม่สามารถทำได้ ญาติผู้ที่สูญเสียคงไม่ยินยอม เผยสถานการณ์ใน 3 จังหวัดดีขึ้น แม้จะมีความพยายามก่อเหตุอยู่ก็ตาม
สถานการณ์ใต้,3จังหวัดภาคใต้,แม่ทัพภาค4,พูโล,ข้อเสนอพูโล,ปล่อยตัวนักโทษ,พล.ท.ปราการ ชลยุทธ,กอ.รมน.ภาค4ส่วนหน้า,ค่ายสิรินธร,ปัตตานี,ข่าวภูมิภาค,ไทยรัฐออนไลน์